พอดีวันนี้นัดดูอาการของนิ้วครับ บอกว่ากระดูกมีหินปูนมาเกาะแล้ว เลยบอกว่าถอดเผือกออกได้แล้ว อยากทราบว่าจะต้องทำยังไงต่อดีครับผมรู้สึกว่าตอนนี้เพิ่งถอดเผือกครับมันก็จะตึงๆหน่อยพองอนิ้วมันก็จะจี๊ดๆหน่อยครับตอนนี้ก็ยังงอนิ้วข้างที่หักยังไม่ได้เท่าไหร่ครับถ้าจะงอๆมันก็จะรู้สึกจี๊ดๆหน่อยครับช่วงนี้ผมจะต้องทำยังไงต่อดีครับ ผมไม่ได้ใส่เผือกแล้วผมกลัวว่าถ้ามันไปกระทบจะมีผลอะไรมากไหมครับคุณ
สวัสดีค่ะ กระดูกที่ติดแล้วนั้น หากจะให้กระดูกแข็งแรงเหมือนเดิม อาจต้องใช้เวลานานประมาณ 4-5 เดือน โดยขึ้นกับความรุนแรงของการได้รับบาดเจ็บ และสุขภาพและความแข็งแรงของแต่ละคนแนะนำให้เริ่มเคลื่อนไหวขยับข้อที่ถอดเฝือกอย่างสม่ำเสมอ เพื่อเป็นการเพิ่มความแข็งแรงให้กลับคืนสภาพเดิมโดยเร็ว โดยค่อยๆ เพิ่มมุมของการเคลื่อนไหวให้มากขึ้นทีละน้อย ในการขยับข้อในช่วงแรกอาจมีอาการปวดเล็กน้อยอย่างที่เป็นอยู่ได้ อาจใช้การประคบร้อบบริเวณข้อก่อนการเคลื่อนไหวเพื่อช่วยลดอาการปวดค่ะ หากมีอาการปวดขณะใช้งานนิ้วมือ อาจใช้ผ้ายืดพันที่นิ้วโดยพันให้คลุมข้อนิ้วที่ปวดเพื่อช่วยพยุงไว้ค่ะ แต่ห้ามพันตลอดเวลาจนไม่ได้ขยับเคลื่อนไหวข้อค่ะ ไม่เช่นนั้นข้อจะยึดติดค่ะ และห้ามใช้นิ้วยกของหนักหรือใช้นิ้วทำงานที่ต้องออกแรงมาก ไม่ควรห้อยมือตลอดเวลา ควรยกแขนหรือมือให้สูงหรือวางบนโต๊ะบ้างเพื่อป้องกันการบวมของนิ้ว เป็นต้นหากผ่านไปซักระยะแล้วข้อนิ้วมือยังเคลื่อนไหวได้ไม่สุดทั้งการงอหรือเหยียด หรือนิ้วมีอาการบวมคล้ำมากขึ้น ควรกลับไปพบแพทย์อีกครั้งค่ะ